Ани Монева
Моя любов закъсняла, нечакана…

chitanka.info

Моя любов закъсняла, нечакана,

пристигнала тихо на пръсти,

като чиста сълза неизплакана,

ти в душата ми се прекръсти.

Моя любов закъсняла, нечакана,

откъсната от залезите на деня,

търпеливо аз съм те дочакала,

ровейки за въгленче из пепелта.

Моя любов закъсняла, нечакана,

малко самотна и есенно тъжна,

като стаена молитва неказана,

прегръщаш се с мен да не зъзна.

Моя любов закъсняла, нечакана,

в мъглата прокрадващ се лъч,

гледаш към мене със нежност,

синьо, по детски, с очите на мъж.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.